Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,730.44 …
5 ต.ค. 2561

Morning Market Summary
SET ช่วงเช้าปิดที่ระดับ 1,730.44 จุด เพิ่มขึ้น 1.04 จุด (-0.06%) มูลค่าการซื้อขาย 21,455.71 ล้านบาท หุ้นไทยเช้านี้ผันผวนในกรอบ 1723-1732 จุดในทิศทางเดียวกับตลาดต่างประเทศที่ส่วนใหญ่เป็นลบ โดยได้รับแรงกดดันจากอัตราผลตอบแทนพันธบัตรสหรัฐฯที่พุ่งแตะระดับ 3.2% สูงสุดในรอบ 7 ปี หลังประธานเฟดส่งสัญญาณการปรับขึ้นอัตราดอกเบี้ย บ้านเราช่วงเช้ามีแรงซื้อจากกลุ่มพลังงานเข้ามาช่วยพยุงดัชนี ติดตามตัวเลขการจ้างงานนอกภาคเกษตรของสหรัฐฯ(คืนนี้)
Afternoon Perspective
แนวโน้มตลาดในช่วงบ่าย คาดว่าตลาดจะยังเผชิญแรงขายทำกำไรต่อ จากนักลงทุนต่างประเทศและกองทุนในประเทศ ที่มองว่าตัวเลขอัตราการจ้างงานรายชั่วโมงที่จะออกในคืนนี้ น่าจะออกมาสูงกว่าคาด แล้วไปหนุนให้ Bond yield 10 ปีของสหรัฐพุ่งขึ้นต่อในอาทิตย์หน้า แต่หากออกมาตามคาดหรือต่ำกว่าคาด ตลาดหุ้นในอาทิตย์หน้าดีดตัวกลับ
โดยภาคเช้าแรงซื้อเก็งกำไรจะมีบ้างในหุ้นที่ได้ประโยชน์จากการอ่อนตัวของค่าเงินบาทและพลังงานทางเลือก แต่คงเป็นการเก็งกำไรมากกว่า ทำให้เรามองว่าภาคบ่ายแรงขายน่าจะออกมาอีก แล้วกดดัชนี SETให้ลงไปที่ 1720 จุดหรือต่ำกว่านั้น โดยมองแนวรับที่ 1720-1715 จุดและแนวต้านที่ 1732-1735 จุด แนะนำซื้อเก็งกำไร DTAC SPALI WHA
Technical Pick
SET Index: ปรับตัวลดลงหลุดแนวรับสำคัญของเส้นค่าเฉลี่ย 200 วัน 1740 จุดลงไป หลังจากพยายามปรับตัวเพิ่มขึ้นกลับไปทดสอบแนวต้านที่ 1760-1765 จุด แต่เราคาดว่า การปรับตัวลดลงไปทดสอบแนวรับที่ 1730 จุด ควรจะมีดีดกลับ เพื่อขึ้นไปเหนือเส้นค่าเฉลี่ย 200 วันที่ 1740 จุด แต่ถ้าปรับตัวลดลงหลุดระดับ 1725 จุดลงไป จะเป็นสัญญาณขายทางเทคนิค โดยมีแนวรับถัดไปที่ 1700 จุด
– Minor International (MINT TB; THB 40.00) – ซื้อ
– GUNKUL Engineering (GUNKUL TB; THB 3.36) – ซื้อ
 